ITÄ-UUDENMAAN SYYTTÄJÄNVIRASTO
	4.2.2008
							
Oikeusministeriö
Oikeushallinto-osasto
PL 25  00023 valtioneuvosto

Asia:	Itä-Uudenmaan syyttäjänviraston lausunto käräjäoikeusverkoston kehittämistä koskevasta mietinnöstä (2007:12)

Yleistä	Itä-Uudenmaan syyttäjänvirasto kannattaa työryhmän esitystä käräjäoikeusverkoston supistamista nykyisestä 54 käräjäoikeudesta esitettyyn 25 käräjäoikeuteen. Käräjäoikeuksien yksikkökoon suurentamisen perustelut ovat myös oikeaan osuneita.

Itä-Uudenmaan syyttäjänviraston toimialue

	Esityksen mukaan Itä-Uudenmaan syyttäjänviraston toimialueella on kaksi käräjäoikeutta eli Vantaan käräjäoikeus ja Porvoon käräjäoikeus. Vantaan osalta toiminnallisia muutoksia ei esitetä. Sitävastoin Porvoon osalta todetaan, että Loviisan käräjäoikeus lakkautetaan ja yhdistetään Porvoon käräjäoikeuteen. Esitys on tältä osin hyvä ja kannatettava.

	Ongelmallista esityksessä on vain se, että Loviisaan ollaan siirtymäajaksi jättämässä sivukanslia. Syyttäjänviraston käsityksen mukaan käräjäoikeuden toiminnot tulisi keskittää Porvoon toimipisteeseen. Jos kuitenkin toimitila tai muista syistä Loviisaan jätetään sivukanslia tulisi siirtymäaika jäädä mahdollisimman lyhyeksi ja jokatapauksessa käräjäistunnot tulisi keskittää Porvoon toimipisteeseen. 

Pukkilan kunta
	Porvoon käräjäoikeuden tuomioista pääsääntöisesti valitetaan Helsingin hovioikeuteen. Tästä pääsäännöstä on kuitenkin yksi poikkeus eli Pukkilan kunta. Tältä osin käräjäoikeuden ratkaisuista valitetaan Kouvolan hovioikeuteen. Pukkilan kunnassa asuu noin 2000 asukasta. Tämä tarkoittaa sitä, että niitä rikosasioita, joista valitus tulisi tehdä Kouvolan hovioikeuteen on verrattain vähän. Syyttäjänviraston käsityksenä totean, että tältä osin  hovioikeuspiirin rajoja tulisi muuttaa siten, että myös Pukkilan kunnan alueella tapahtuneiden rikosasioiden valitusfoorum olisi Helsingin hovioikeus.
	Teksti alkaa

		Tom Söderlund
		Johtava kihlakunnansyyttäjä

_______________________________________________________________________________
	
	+ Kielotie 21, PL 313	( Puh 010-362 1200
	     01301  VANTAA	     Fax 010-362 1240